stanford-oval/wikipedia huggingface dataset:
Todellisuus
Todellisuuskäsitys

Todellisuuskäsitys eli maailmankuva on laajin mahdollisin käsitys todellisuudesta. Todellisuuskäsitys sisältää perustavat käsitykset todellisuuden luonteesta sekä tiedosta. Todellisuuskäsitys vaikuttaa ajatteluun, toimintaan ja yhteiskuntaan. Ihmiskunnan historiassa todellisuuskäsitys on perustavasti muuttunut länsimaissa niin antiikin aikana kuin uuden ajan taitteessakin.
Todellisuuden tutkimus

| 0 | 1 | 2 |
| --- | --- | --- |
| ” | Todellisuus on se, joka ei häviä silloin, kun lakkaat uskomasta siihen.” | ” |
– Philip K. Dick. 
Tieteen avulla ihminen on pyrkinyt muodostamaan yhä luotettavamman ja totuudenmukaisemman käsityksen todellisuudesta. Nykyaikaisen käsityksen mukaan pelkän logiikan ja matematiikan avulla ei voida todistaa mitään tosiasioihin ja todellisuuteen liittyvää, vaan todellisuutta tulee tutkia kokemuksen kautta.
Filosofi Ilkka Niiniluoto on sanonut, että vaikka tieteessä ei olekaan ehdottomia takeita totuudesta, on järkiperäisempää hyväksyä tieteen tulokset kuin sen kanssa ristiriidassa olevat käsitykset. Näin ei tule menetellä siksi, että ne välttämättä olisivat tosia, vaan siksi, että ne on saavutettu avoimen, kriittisen, havaintoihin perustuvan ja julkisesti valvottavissa olevan menetelmän avulla.
Oletuksia todellisuuden rakenteesta

Tähtitieteilijä Viktor Ambartsumjan esitti, että aine pyrkii muodostamaan yhä uudenlaisia järjestelmiä, kun siirrytään pienemmistä järjestelmistä suurempiin. Ambarzumjanin mukaan voidaan kuvitella, että aine voi muodostaa äärettömän määrän erilaisia, sisäkkäisiä järjestelmiä, joista ihminen on toistaiseksi havainnut kvarkkien ja havaitun kaikkeuden väliset järjestelmät.
Kirjallisuutta

Sitaatteja aiheesta Todellisuus Wikisitaateissa
Ganten, Detlev & Deichmann, Thomas & Spahl, Thilo: Luonto, tiede ja elämä. Kaikki, mitä tulee tietää.  (Leben, Natur, Wissenschaft, 2003)  Suomentanut Mervi Ovaska. Helsinki:  Ajatus, 2007.  ISBN 978-951-20-7284-2
Enqvist, Kari: Monimutkaisuus. Elävän olemassaolomme perusta.  Helsinki:  WSOY, 2007.  ISBN 978-951-0-32679-4
Kotkavirta, Jussi ym. (toim.): Maailma.  (Suomen filosofisen yhdistyksen Maailma-kollokvio)  Jyväskylä:  Jyväskylän yliopisto, 2012.  ISBN 951-34-0711-X  Teoksen verkkoversio (PDF).
Galakseja.
Arthur Danto

Arthur Danto
Arthur Coleman Danto (1. tammikuuta 1924 Ann Arbor, Michigan – 25. lokakuuta 2013 New York City) oli yhdysvaltalainen analyyttisesti suuntautunut filosofi, taidekriitikko ja  professori. Hänet tunnetaan filosofisesta estetiikasta ja historianfilosofiastaan. Danto vaikutti oleellisesti muun muassa George Dickien institutionaaliseen taideteoriaan.
Professori Danto opetti Columbian yliopistossa New Yorkissa vuodesta 1951 alkaen.
Taidemaailma

Arthur C. Danto tunnetaan erityisesti taidemaailman käsitteestään, jonka teorian hän julkaisi vuonna 1964 esseessään The Artworld.
Esseessään Danto otti tapausesimerkiksi Andy Warholin Brillo-laatikot (Brillo Boxes). Hän kysyi, mikä erottaa taideteoksen ei-taiteesta, teollisesta kulutustavarasta. Danto väitti, että taide-esineen olisi oltava ”sellaisessa tulkinnan ilmapiirissä” muiden taideteosten kanssa, joka vuorostaan palvelee vertailevan tulkinnan ilmaisuvälineenä. ”Jonkin näkeminen taiteena vaatii sellaista, jota silmä ei voi halveksua – taiteellisen teorian ilmapiirin, taidehistorian tuntemuksen: taidemaailman.”
Danto väitti, että objektille myönnetään taiteen asema, jos se voidaan käsitteellisesti yhdistää sellaisiin objekteihin, joita on jo aikaisemmin pidetty taiteena ja jos se vaatii teoreettisen väitteen – esteettisen teorian – tuon yhdistämisen oikeuttamiseksi.
Taidemaailmalla on Danton mukaan oma kielensä. ”Ei ole olemassa taidetta ilman niitä, jotka puhuvat taidemaailman kieltä.” Hän käytti Augustinuksen vertausta: ”Taidemaailma vastaa reaalimaailmaa jossain määrin samalla tavalla kuin Jumalan kaupunki vastaa maallista kaupunkia. Tietyt objektit, kuten tietyt yksilötkin nauttivat kaksoiskansalaisuudesta, mutta ... on syvä perusero taideobjektien ja todellisten esineiden välillä.”
Taidemaailma on teoreettinen paradigma, ja sen, mitä taiteeksi lasketaan nyt, on välttämättä lunastettava ”paikkansa” tuossa ylhäisessä kaupungissa. Kaikkien hyvien paradigmojen tavoin taidemaailman on pystyttävä sopeutumaan eri aikoihin, sen täytyy pystyä mukautumaan uusiin kieliin ja ajatuksiin ja olemaan valmis jatkuvaan käsitteelliseen muutokseen.
”Maailman on oltava valmis tiettyihin asioihin, niin taidemaailman kuin todellisenkin maailman”, kirjoitti Danto. ”Taiteen teorioiden rooli, niin tänään kuin aina ennenkin, on aikaansaada taidemaailma ja taide mahdolliseksi.”
Kirjallisuutta

Danto, Arthur C.: Taiteen nykyhetki.  ((Encounters & Reflections: Art in the Historical Present.) Suomentanut Leevi Lehto)  Helsinki:  Taide, 1991.  ISBN 951-608-001-4
Aiheesta muualla

Arthur C. Danto (Arkistoitu – Internet Archive) Columbia University (englanniksi)
Boxer, Sarah: Non-Art for Non-Art's Sake, arvostelu Danton kirjasta The Madonna of the Future, Essays in a Pluralistic Art World. The New York Times. (englanniksi)
Puolakka, Kalle: Danton taidefilosofia Logos-ensyklopedia. Filosofia.fi.
Warhol, Andy: Brillo Box, 1964 (englanniksi)
Estetiikka ja taidefilosofia
| --- | --- |
Aiheet:  Taidekäsitys  Estetismi  Esteettinen arvostelma  Esteettinen kontemplaatio  Esteettinen relativismi  Maku  Tyyli 
Estetiikan teoriat:  Imitaatio  Institutionaalinen taideteoria  Mimesis  Reseptioestetiikka  Symptomaattinen taideteoria 
Esteettiset kategoriat:  Kauneus  Ylevä  Pittoreski 
Sovellettu estetiikka:  Clauden lasi  Musiikkifilosofia  Myyttikritiikki  Ympäristöestetiikka  Taidepsykologia 
Taidefilosofit:  Alexander Gottlieb Baumgarten  Arthur Danto  George Dickie  Nelson Goodman  Hegel  Yrjö Hirn  Immanuel Kant  Aarne Kinnunen  Wilhelm Worringer 
Artikkeleita aiheesta:  Abjektio  Aihe  Alkuperäisyys  Appropriaatio  Arvostelu  Autenttisuus  Arvostelija  Esittävä taide  Formalismi  Kertomus  Kitsch  Korkeasta tyylistä  Motiivi  Pastissi  Pastoraali  Representaatio  Reproduktio  Samastuminen  Taidemaailma  Taidetta taiteen vuoksi 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  RKD Artists 
Henkilöt:  Deutsche Biographie  DDB  Trove 
Muut:  Europeana  SNAC  IdRef
Bruno

| Bruno |
| --- | --- |
Nimipäivä:   
– suomenkielinen:  –
– ruotsinkielinen:  6. lokakuuta
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  saksalainen
Infobox OKNimi-testi OK: 
Bruno on alkujaan saksalainen miehen nimi. Nimi johtuu joko muinaissaksan ruskeaa tarkoittavasta sanasta tai se on lyhentymä nimistä kuten Brunolf tai Brunwart, joissa Brun tarkoittaa panssaripaitaa.
Suomessa on Digi- ja väestötietoviraston tietojen mukaan annettu vuoden 2019 loppuun mennessä 2 866 pojalle nimeksi Bruno. Suosituimmillaan nimi oli 1900-luvun alkuvuosikymmenillä.
Kuvitteellisia Brunoja

Bruno, sarjakuvahahmo, Kuru Korpin ottopoika
Bruno Madrigal, animaatioelokuvasta Encanto.
Bruno, piirrossarjassa Bruno ja Pjarta
Bruno Rygseck, kirjassa Komisario Palmun erehdys
Bruno sukunimenä

Billi Bruno (s. 1997), yhdysvaltalainen näyttelijä
Dylan Bruno (s. 1972), yhdysvaltalainen näyttelijä ja malli
Frank Bruno (s. 1961), brittiläinen nyrkkeilijä
Giordano Bruno (1548–1600), italialainen filosofi, okkultisti ja tähtitieteilijä
Paolo Bruno, brasilialainen black metal -muusikko
Ludwig Büchner

| Ludwig Büchner |
| --- | --- |

Henkilötiedot
Koko nimi:  Friedrich Karl Christian Ludwig Büchner
Syntynyt: 29. maaliskuuta 1824
Kuollut: 1. toukokuuta 1899 (75 vuotta)
Koulutus ja ura
Koulukunta:  tieteellinen materialismi
Vaikutusalueet:  tieteenfilosofia
Tunnetut työt:  Voima ja aine (1854)
 Nimikirjoitus
Friedrich Karl Christian Ludwig Büchner (29. maaliskuuta 1824 Darmstadt – 1. toukokuuta 1899 Darmstadt) oli saksalainen filosofi ja lääkäri, joka tunnetaan 1800-luvun tieteellisen materialismin kannattajana.
Vuosien 1842 ja 1848 välisenä aikana Büchner opiskeli fysiikkaa, kemiaa, kasvitiedettä, mineralogiaa, filosofiaa ja lääketiedettä Giessenin yliopistossa, josta hän valmistui vuonna 1848 väitöskirjalla Beiträge zur Hall’schen Lehre von einem excitomotorischen Nervensystem, joka käsitteli Albrecht von Hallerin teoriaa hermostosta. Myöhemmin hän jatkoi opintojaan Strasbourgin ja Würzburgin yliopistoissa. Jälkimmäisessä hän opiskeli patologiaa Rudolf Virchowin kanssa. Vuonna 1852 hänestä tuli lääketieteen lehtori Tübingenin yliopistossa. Tällöin hän julkaisi teoksensa Kraft und Stoff: Empirisch-naturphilosophische Studien (suom. Voima ja aine), jossa hän puolusti aineen ja voiman häviämättömyyttä. Tämän teoksen vahva materialismi suututti vastapuolta siinä määrin, että hän joutui luopumaan virastaan Tübingenissä. Hän vetäytyi Darmstadtiin, jossa jatkoi lääkärinä kirjoittaen artikkeleita patologiasta ja fysiologiasta. Myöhemmin hän jatkoi materialismin puolustusta muissa teoksissaan.
Büchnerin ajattelua arvioitaessa tulee muistaa, että hän oli ensi sijassa fysiologi, ei filosofi. Hän halusi ensi sijassa vastustaa edeltäjiensä romanttista idealismia ja teologisia maailmanselityksiä. Luonto oli hänelle puhtaasti fysikaalinen: sillä ei ollut erillistä tarkoitusta, ei tahtoa, ei ulkopuolisen arvovallan asettamia lakeja eikä yliluonnollisia moraalisia palkkioita tai rangaistuksia. Büchnerin materialismi toimi saksalaisen vapaa-ajattelun perustana. Vuonna 1881 hän perusti Frankfurtissa Saksan vapaa-ajattelijoiden yhdistyksen Deutsche Freidenkerbundin, jossa maan ateistit kokoontuivat ensimmäistä kertaa yhdessä.
Näytelmäkirjailija Georg Büchner oli Ludwig Büchnerin vanhempi veli.
Teoksia

Beiträge zur Hall’schen Lehre von einem excitomotorischen Nervensystem (1848)
Kraft und Stoff. Empirisch-naturphilosophische Studien (1855, suom. Voima ja aine)
Natur und Geist (”Luonto ja sielu”, 1857)
Aus Natur und Wissenschaft (”Luonnosta ja tieteestä”, osa I., 1862; osa II., 1884)
Der Fortschritt in Natur und Geschichte im Lichte der Darwinschen Theorie (”Edistys luonnossa ja historiassa darwinilaisen teorian valossa”, 1884)
Tatsachen und Theorien aus dem naturwissenschaftlichen Leben der Gegenwart (1887)
Fremdes und Eigenes aus dem geistligen Leben der Gegenwart (1890)
Darwinismus und Socialismus (”Darvinismi ja sosialismi”, 1894)
Im Dienste der Wahrzeit (”Totuuden palveluksessa”, 1899)
Suomennettu teos

Voima ja aine. Luonnollisen järjestyksen mukaisen eli niin sanotun ”materialistisen” maailmankatsomuksen perusteita.  ((Kraft und Stoff. Empirisch-naturphilosophische Studien, 1854.) Suomentanut A. B. Mäkelä)  Fitchburg, Massachusetts:  Amerikan suomalainen sos. kustannusyhtiö, 1884.
Aiheesta muualla

Büchner, Ludwig: Force and Matter (Arkistoitu – Internet Archive), katkelmia. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Saksa  Italia  Israel  Belgia  Yhdysvallat  Ruotsi  Latvia  Tšekki  Australia  Kreikka  Alankomaat  Puola  Portugali  Vatikaani 
Tieteilijät:  CiNii 
Taiteenala:  FID 
Henkilöt:  Deutsche Biographie  DDB  Trove 
Muut:  SNAC  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ludwig Büchner
Käännös suomeksi
Riitta Brusila

Riitta Brusila-Räsänen (s. 1954) on suomalainen yhteiskuntatieteiden tohtori ja professori. Hän on Lapin yliopiston taiteiden tiedekunnan graafisen muotoilun professori. Hän astui virkaan 2003. Hän on ollut graafisen suunnittelun ammattilaisten järjestön Grafian hallituksen puheenjohtaja.
Brusila on väitellyt aiheesta vuonna 1997 Tampereen yliopistossa tiedotusopin alaan kuuluvalla tutkimuksella Realismista fiktioon. Visuaalisuus ja suomalaiset aikakauslehdet.
Julkaisut

Realismista fiktioon: visuaalisuus ja suomalaiset aikakauslehdet, Riitta Brusila. Tampere: Tampereen yliopisto, 1997 - (Acta Universitatis Tamperensis, ISSN 1455-1616; 557.). ISBN 951-44-4191-5. - Väitöskirja Tampereen yliopisto
Typografia: kieltä vai visuaalisuutta, toimittanut Riitta Brusila. Porvoo; WSOY, 2002. - (Taiteiden tiedekunnan julkaisuja, Lapin yliopisto. ISSN 1457-0068; 3.). ISBN 951-0-26524-1
Kuvittaen: käyttökuvan muotoja, merkityksiä ja mahdollisuuksia, toimittaneet Sisko Ylimartimo ja Riitta Brusila. [Rovaniemi]: Lapin yliopisto, 2003. - (Taiteiden tiedekunnan julkaisuja, Lapin yliopisto. 5.). - (Lapin yliopiston taiteiden tiedekunnan julkaisuja. ISSN 1457-0068; 5.). ISBN 951-634-857-2
Kuvakulmia: puheenvuoroja kuvista ja kuvallisesta kulttuurista, Mari Mäkiranta ja Riitta Brusila (toim.). Rovaniemi: Lapin yliopistokustannus, 2006 ISBN 952-484-024-3
Kuvakulmia 2: Kirjoituksia kuvista, taiteellisista tuotannoista ja visuaalisista viesteistä, Riitta Brusila ja Mari Mäkiranta (toim.). Rovaniemi: Lapin yliopistokustannus: 2010 ISBN 978-952-484-338-6
Integrated media in change, toim. Riitta Brusila & Hannu Vanhanen. Rovaniemi: Lapland University Press, 2014 ISBN 978-952-310-993-3
BTU

BTU (Btu) eli brittiläinen terminen yksikkö (British thermal unit) on perinteinen brittiläinen energian yksikkö, joka vastaa 1,055 06 kilojoulea. Määritelmän mukaan se vastaa energiamäärää, joka tarvitaan lämmittämään yhden fahrenheit-asteen verran naula vettä. Se on käytössä edelleen sähkön- ja lämmöntuotannossa, sekä lämmitys- ja ilmastointilaitteissa. Sen käyttöä on korvattu SI-järjestelmän yksiköillä mutta niitä käytetään hyvin usein rinnakkain. Useimmiten yksikköä käytetään Kanadan ja Ison-Britannian markkinoille suunnatuissa laitteissa, jonka vuoksi esimerkiksi myös muualla myydyissä ilmastointilaitteissa mainitaan sen BTU-arvo. Esimerkiksi 9000 BTU/h kapasiteetti vastaa jatkuvaa 2,6 kW tehoa. Arvo kuvaa lämmönsiirtokapasiteettia, ei laitteen käydessään kuluttamaa energiaa.
Ernest Nagel

Ernest Nagel (16. marraskuuta 1901, Praha — 22. syyskuuta 1985, New York City) oli yhdysvaltalainen, böömiläissyntyinen filosofi, joka oli yksi aikansa merkittävimpiä tieteenfilosofeja. Hän on yksi loogisen empirismin keskeisimpiä henkilöitä Rudolf Carnapin, Hans Reichenbachin ja Carl Hempelin ohella.
Nagel syntyi Prahassa, Itävalta-Unkarissa, ja muutti Yhdysvaltoihin perheensä mukana kymmenvuotiaana. Hän valmistui City College of New Yorkista vuonna 1923 ja väitteli tohtoriksi Columbia Universitystä vuonna 1930. Hän vietti koko akateemisen uransa Columbiassa, lukuun ottamatta yhtä vuotta (1966-1967) Rockefeller Universityssä. Hänestä tuli Columbian professori vuonna 1967.
Nagelin pääteos The Structure of Science käytännössä perusti analyyttisen tieteen filosofian. Hän oli ensimmäinen joka ehdotti analyyttisten vastaavuksien (tai ”siltalakien”) asettamista eri tieteiden käyttämien termien välille, mikä poistaisi kaikki ontologiset sitoumukset, paitsi ne, joita kaikkein perustavimmat tieteet vaativat. Tässä teoksessa Nagel esitti kuvauksen teleologisesta selittämisestä syysuhteellisen eli kausaalisen selittämisen muotona..
Gödel's proof selvitti Gödelin epätäydellisyyslausetta niille, jotka eivät tunteneet matemaattista logiikkaa.
Nagel toimitti julkaisuja Journal of Philosophy (1939-1956) ja Journal of Symbolic Logic (1940-1946).
Teoksia

Gödel's proof (James R. Newmanin kanssa, 1958)
The structure of science: Problems in the logic of scientific explanation.  London:  Routledge & Kegan Paul, 1961.
An Introduction to Logic and the Scientific Method (Morris Cohenin kanssa)
Aiheesta muualla

Ernest Nagel, Encyclopedia of World Biography (englanniksi)
1900-luvun filosofia  Looginen empirismi
| --- | --- |
Wienin piiri:  Gustav Bergmann  Rudolf Carnap  Herbert Feigl  Philipp Frank  Kurt Gödel  Hans Hahn  Victor Kraft  Karl Menger  Otto Neurath  Moritz Schlick  Friedrich Waismann 
Berliinin piiri:  Kurt Grelling  Carl Gustav Hempel  David Hilbert  Richard von Mises  Hans Reichenbach 
Muita edustajia:  Alfred J. Ayer  Eino Kaila  Ernest Nagel  Karl Popper  Louis Rougier  Alfred Tarski  Willard Van Orman Quine 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Korea  Kroatia  Alankomaat  Puola  Portugali 
Tieteilijät:  CiNii  MathSciNet  Mathematics Genealogy Project  zbMATH 
Henkilöt:  Deutsche Biographie  DDB  Trove 
Muut:  Europeana  SNAC  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ernest Nagel
Käännös suomeksi
Michael Martin (filosofi)

Michael L. Martin (3. maaliskuuta 1932 Cincinnati, Ohio – 27. toukokuuta 2015 Boston, Massachusetts) oli Bostonin yliopiston filosofian professori.
Martin tutki ennen kaikkea uskonnonfilosofiaa sekä myös tieteenfilosofiaa ja oikeusfilosofiaa. Martin julkaisi useita kirjoja ja artikkeleita, joissa hän puolusti ateismia sekä esitti useita argumentteja jumalan olemassaoloa vastaan. Martinin Atheism: A Philosophical Justification (1990) on tunnettu ateismin filosofian esitys.
Teokset

Foster, Marguerite H. & Martin, Michael L.: Propability, Confirmation and Simplicity: Readings in the Philosophy of Inductive Logic.  New York:  Odyssey Press, 1966.
Concepts of Science Education: A Philosophical Analysis. Chicago: Scott-Foresman, 1972.
Social Science and Philosophical Analysis: Essays on The Philosophy of The Social Sciences. Washington, D.C.: University Press Of America, 1978.
The Legal Philosophy of H.L.A. Hart: A Critical Appraisal. Philadelphia: Temple University Press, 1987.
Atheism: A Philosophical Justification.  Philadelphia:  Temple University Press, 1990.  ISBN 0877226423  (englanniksi)
The Case Against Christianity. Philadelphia: Temple University Press, 1991.
Readings in the Philosophy of Social Science. Cambridge: The MIT Press, 1994. (Yhdessä L. McIntyren kanssa.)
The Big Domino in The Sky and Other Atheistic Tales. Buffalo: Prometheus Books, 1996.
Legal Realism: American and Scandinavian. New York: Peter Lang, 1996.
Atheism, Morality, and mMeaning.  (Prometheus Lecture Series)  Buffalo, New York:  Prometheus Books, 2003.  ISBN 1573929875
(toim.): Ateismi.  ((The Cambridge Companion to Atheism, 2007.) Suomentaneet Tapani Hietaniemi ja Jussi K. Niemelä)  Tampere:  Vastapaino, 2010.  ISBN 978-951-768-311-1
Aiheesta muualla

Martinin artikkeleita Secular Webissä (Arkistoitu – Internet Archive). (englanniksi)
Martinin kotisivu (Arkistoitu – Internet Archive), Bostonin yliopisto. (englanniksi)
| Auktoriteettitunnisteet  |
| --- | --- |
Kansainväliset:  FAST 2  ISNI  VIAF 2  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Latvia  Tšekki  Alankomaat  Puola 
Tieteilijät:  CiNii 
Henkilöt:  DDB 
Muut:  Europeana  IdRef
Paul Thiry d’Holbach

| Paul Thiry d’Holbach |
| --- | --- |
 Paroni d’Holbach 1766.
Henkilötiedot
Syntynyt: 8. joulukuuta 1723 Edesheim, Landau
Kuollut: 21. tammikuuta 1789 (65 vuotta) Pariisi, Ranska
Ammatti:  kirjailija, filosofi, ensyklopedisti
Kirjailija
Tuotannon kieli: ranska 
Aiheesta muualla
Löydä lisää kirjailijoitaKirjallisuuden teemasivulta
Paul Henry Thiry, paroni d’Holbach (syntyjään  Paul Heinrich Dietrich von Holbach; 8. joulukuuta 1723 Edesheim lähellä Landauta – 21. tammikuuta 1789 Pariisi) oli ranskalais-saksalainen kirjailija, filosofi, Encyclopédie-hankkeen avustaja ja näkyvä hahmo valistusajan Ranskassa. Hän syntyi Saksassa, mutta asui ja työskenteli pääasiassa Pariisissa, jossa hän piti salonkia. Holbach oli materialisti. Hänet tunnetaan parhaiten ateismistaan ja uskonnonvastaista kirjoituksistaan, joista kuuluisin on Systéme de la Nature (1770).
Teokset

Le christianisme dévoilé, ou Examen des principes et des effets de la religion chrétienne julkaistu Nancyssa, 1761
La Contagion sacrée, ou Histoire naturelle de la superstition, 1768
Lettres à Eugénie, ou Préservatif contre les préjugés, 1768
Théologie Portative, ou Dictionnaire abrégé de la religion chrétienne, 1768
Essai sur les préjugés, ou De l’influence des opinions sur les mœurs & le bonheur des hommes, 1770
Systéme de la Nature ou des loix du monde physique & du monde moral (Luonnon järjestelmä, julkaistu vuonna 1770 kahdessa osassa salanimellä Mirabaud. 1. osan teksti (Arkistoitu – Internet Archive) ja 2. osan teksti (Arkistoitu – Internet Archive) Gutenberg-projektissa, ranskaksi.
Histoire critique de Jésus-Christ, ou Analyse raisonnée des évangiles, 1770
Tableau des Saints, ou Examen de l’esprit, de la conduite, des maximes & du mérite des personnages que le christiannisme révère & propose pour modèles, 1770
Le Bon Sens, julkaistu 1772 (Good Sense). Lyhennetty laitos teoksesta Système de la naturesta. Teksti Gutenberg-hankkeessa (Arkistoitu – Internet Archive)
Politique Naturelle, ou Discours sur les vrais principes du Gouvernement, 1773
Système Social, ou Principes naturels de la morale et de la Politique, avec un examen de l’influence du gouvernement sur les mœurs 1773
Ethocratie, ou Le gouvernement fondé sur la morale (Ethocracy or Government Founded on Ethics) (Amsterdam, 1776
La Morale Universelle, ou Les devoirs de l’homme fondés sur la Nature, 1776 en français, PDF file.
Eléments de morale universelle, ou Catéchisme de la Nature, 1790
Lettre à une dame d’un certain âge
Aiheesta muualla

Kuvia tai muita tiedostoja aiheesta Paul Thiry d’Holbach Wikimedia Commonsissa
Good Sense. Verkkoversio (Gutenberg.org)
The system of nature. verkkoversio (Arkistoitu – Internet Archive) (pdf)]
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Chile  Espanja  Ranska  BnF data  Argentiina  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Kroatia  Alankomaat  Puola  Portugali  Vatikaani 
Taiteenala:  FID 
Henkilöt:  Deutsche Biographie  DDB  Trove 
Muut:  Europeana  SNAC  IdRef
Brunei

Brunei, virallisesti Brunei Darussalam tai Brunei Darussalamin valtio on 460 000 asukkaan sulttaanikunta, joka sijaitsee Borneon saarella Kaakkois-Aasiassa. Sitä ympäröivät Etelä-Kiinan meri ja maan ainoa naapurivaltio Malesia. Maantieteellisesti se on jakautunut kahteen osaan, joiden välissä on Malesian alueita. Maan pääkaupunki on Bandar Seri Begawan.
Brunei on varakas öljyvaltio, joka kuuluu Brittiläiseen kansainyhteisöön. Sitä hallitsee itsevaltainen sulttaani, jonka suku on ollut vallassa jo vuosisatojen ajan. Brunei on islamilainen valtio, ja sulttaani on 2000-luvulla ottanut käyttöön šaria-lakia.